Babelscape/SREDFM huggingface dataset:
Πόπλιος Νιγίδιος Φίγουλος

Ο Πόπλιος Νιγίδιος Φίγουλος ("Publius Nigidius Figulus", 98 π.Χ. - 45 π.Χ.) ήταν Ρωμαίος φυσιοδίφης, αστρολόγος και φιλόσοφος, ο οποίος έζησε στα μέσα του 1ου αιώνα π.Χ. 

Ασχολήθηκε ιδιαίτερα με τον αποκρυφισμό και τη μαντική, και για το λόγο αυτό χαρακτηρίστηκε από συγχρόνους του ως "«Πυθαγόρειος»".

Ήταν φίλος του Κικέρωνα, στον οποίο παρείχε υποστήριξη την εποχή που διαδραματίστηκε η Συνωμοσία του Κατιλίνα. Το 58 π.Χ. εκλέχτηκε πραίτωρ, τάχθηκε με το στρατόπεδο του Πομπήιο κατά τη διάρκεια του εμφυλίου πολέμου και μετά την ήττα του οδηγήθηκε από τον Καίσαρα στην εξορία, όπου και πέθανε.

Κατηγορία:Ρωμαίοι φιλόσοφοι
Κατηγορία:Ρωμαίοι αστρολόγοι
Κατηγορία:Αρχαίοι φυσιοδίφες
Χρίστος Λάσκαρης

Ο Χρίστος Λάσκαρης (1931 - 11 Ιουνίου 2008) ήταν Έλληνας ποιητής.

Γεννήθηκε στο Χάβαρι Ηλείας το 1931 και από μικρή ηλικία είχε εγκατασταθεί στην Πάτρα. Σπούδασε και αποφοίτησε από την Παιδαγωγική Ακαδημία της Τρίπολης χωρίς ποτέ να ασκήσει το επάγγελμα του δασκάλου. Εργάστηκε όλα τα χρόνια στον Ασφαλιστικό Οργανισμό Αστικών Λεωφορείων του Δήμου Πατρών. 
Το 2007 βραβεύτηκε με το διεθνές "Βραβείο ποίησης Καβάφη" από το "Ινστιτούτο Μελετών Ανατολικής παράδοσης Μοχάμεντ Άλι" του Καΐρου. Ποιήματά του έχουν μεταφραστεί στα αγγλικά, γερμανικά, πολωνικά, ισπανικά και πορτογαλικά.Πέθανε την Τετάρτη 11 Ιουνίου 2008 στην Πάτρα σε ηλικία 77 ετών.
Τυρός

Ο Τυρός (Τσακωνικά: Τερέ) είναι παραθαλάσσια κωμόπολη του νομού Αρκαδίας. Υπήρξε έδρα του Δήμου Τυρού και τωρινή έδρα της Δημοτικής Ενότητας Τυρού του Δήμου Νότιας Κυνουρίας. Περιλαμβάνει τρεις οικισμούς: τον Άνω Τυρό, τον Κάτω Τυρό και την παραλία Τυρού. 

Βρίσκεται στο μέσο της Κυνουρίας, ανάμεσα στις υπώρειες του Πάρνωνα και τις ακτές του Μυρτώου πελάγους. 

Είναι μία από τις παλαιότερες ναυτικές πολιτείες της Πελοποννήσου και ανήκει στην περιοχή της ιστορικής Τσακωνιάς όπου ακόμη ομιλείται η Τσακωνική διάλεκτος και χορεύεται ο παραδοσιακός τσακώνικος χορός. 

Ο Τυρός απέχει 180 χιλιόμετρα από την Αθήνα, 71 χιλιόμετρα από την Τρίπολη, 70 από το Άργος, 20 από το  Λεωνίδιο, 30 από το  Άστρος και 14 νμ από τις Σπέτσες.
μικρογραφία
Πέτρος Αβελάρδος

thumb|220px|right|Ο Αβελάρδος και η γυναίκα του Ελοΐζα Φυλμπέρ. Εικονογράφηση σε χειρόγραφο του 14ου αιώνα 
Ο Πέτρος Αβελάρδος (γαλλικά: "Pierre Abélard", 1079 - 21 Απριλίου 1142) ήταν Γάλλος φιλόσοφος και θεολόγος του Μεσαίωνα.

Γεννήθηκε στο Λε Παλέ, ένα μικρό χωριό 10 μίλια ανατολικά της Ναντ στη Βρετάνη από ευγενή οικογένεια. Από νεαρή ηλικία παροτρύνθηκε από τον πατέρα του στα γράμματα και τις τέχνες. Επέλεξε την διαλεκτική και μυήθηκε στη λογική του Αριστοτέλη. Σε αντίθεση με την στρατιωτική καριέρα για την οποία τον προόριζε ο πατέρας του, προτίμησε τον ακαδημαϊκό κλάδο και έκανε ταξίδια σε όλη τη Γαλλία, όπου συναντούσε και συνομιλούσε με άλλα επιφανή πρόσωπα· του δόθηκε έτσι ο τίτλος του "Περιπατητικού".

Έζησε την εποχή των βασιλέων της Γαλλίας Λουδοβίκου ΣΤ΄ του Παχύ και Λουδοβίκου Ζ΄.
Ανδρέας Μπάρκουλης

Ο Ανδρέας Μπάρκουλης (4 Αυγούστου 1936 - 23 Αυγούστου 2016) ήταν Έλληνας ηθοποιός του κινηματογράφου, του θεάτρου και της τηλεόρασης. Υπήρξε ένας από τους εμβληματικούς ζεν πρεμιέ του ελληνικού κινηματογράφου.
Σοφία Αρβανίτη

Η Σοφία Αρβανίτη (γενν. ) γεννήθηκε στην Αθήνα, όπου και μεγάλωσε, και είναι Ελληνίδα τραγουδίστρια, αρχικά της ποπ και αργότερα και του λαϊκού ρεπερτορίου. Στο διάστημα 1985-2007, έχει συνεργαστεί με γνωστούς τραγουδιστές, όπως η Άννα Βίσση, η Σοφία Βόσσου, ο Βασίλης Παπακωνσταντίνου, η Μαντώ και άλλοι, αλλά και με συνθέτες, όπως ο Μιχάλης Ρακιντζής, ο Νίκος Καρβέλας και ο Κώστας Χαριτοδιπλωμένος.
Κωνσταντίνος Νίδερ

Ο Κωνσταντίνος Νίδερ (1865-1943) ήταν Έλληνας στρατιωτικός, αξιωματικός του Μηχανικού, γερμανικής καταγωγής, ο οποίος διατέλεσε αρχηγός του Γενικού Επιτελείου Στρατού καθώς και υφυπουργός Στρατιωτικών στην κυβέρνηση Θεόδωρου Πάγκαλου.
Λεωφορείο

Το γνωστότερο μοντέλο λεωφορείου είναι ίσως το [[Routemaster]] του Λονδίνου.|250px

Το λεωφορείο είναι ένα όχημα σχεδιασμένο για την μαζική μεταφορά επιβατών. Η ορολογία χρησιμοποιείται και για το Διαστημικό Λεωφορείο της NASA. Τα λεωφορεία λειτουργούν συνήθως με κινητήρες ντίζελ ή φυσικού αερίου, ενώ αρκετά διαδεδομένα είναι και τα ηλεκτροκίνητα λεωφορεία (Τρόλεϊ / Trolley). Στην Ελλάδα λειτουργεί το δίκτυο υπεραστικών λεωφορείων ("πούλμαν") των ΚΤΕΛ, ενώ στα αλλα Ευρωπαϊκά κράτη η υπεραστική συγκοινωνία είναι συνήθως ο σιδηρόδρομος.

Το πρώτο λεωφορείο κατασκευάστηκε από τον Καρλ Μπεντς το 1895. Σημαντικοί κατασκευαστές λεωφορείων είναι η σουηδική Volvo, οι γερμανικές Mercedes-Benz και Neoplan, η πολωνική Solaris, η γαλλική Irisbus, η Βουλγαρική Balkancar, και η Ουγγρική Ikarus. Για πολλά χρονια, με τα αμαξοποιεία του Σαρακάκη, του Σφακιανάκη και της Βιαμάξ υπήρχε και μία μεγάλη βιομηχανία κατασκευής λεωφορείων στην Ελλάδα. Σήμερα κατασκευάζονται λεωφορεία από την ΕΛΒΟ.
Τα αστικά λεωφορεία δημιουργήθηκαν για πιο εύκολη καθημερινή ζωή του ανθρώπου, να μπορεί να εξυπηρετηθεί στην δουλειά του και σε άλλες καθημερινες διαδρομές που θέλει να κάνει.
Εθνόσημο της Μιανμάρ

right|250px
Το Εθνόσημο της Μιανμάρ χρησιμοποιείται σε όλα τα επίσημα έγγραφα, όπως και στις εκδόσεις. Αποτελείται από δύο μυθικά λιοντάρια, που βρίσκονται απέναντι μεταξύ τους και στο κέντρο υπάρχει ο χάρτης της Μιανμάρ μπροστά από έναν τροχό. Το Εθνόσημο περιβάλλεται από παραδοσιακά βιρμανικά σχέδια με άνθη και από ένα αστέρι στην κορυφή.

Στα βιρμανικά υπάρχουν οι λέξεις "Pyidaungsu Socialist Thamada Myanmar-naing-gan-daw" που σημαίνουν "Ένωση της Σοσιαλιστικής Μυανμάρ". Καθιερώθηκε το 1974.
Μαδουρή

right|200px|thumb|το αρχοντικό της οικογένειας Βαλαωρίτη στο Μαδουρή
Η Μαδουρή είναι νησάκι του Ιονίου Πελάγους που, σύμφωνα με την απογραφή του 2011, είναι ακατοίκητο.

Βρίσκεται απέναντι από το Νυδρί της Λευκάδας και ανήκει στον Δήμο Ελλομένου Λευκάδας. Ανήκει στο σύμπλεγμα των Τηλεβοϊδών νήσων και στο σύμπλεγμα των Πριγκηπονήσων. Το νησάκι είναι ιδιοκτησία της οικογένειας Βαλαωρίτη, όπου δεσπόζει και το αρχοντικό της. Επίσης υπάρχει και ένας ναός, ιδιοκτησίας Βαλαωρίτη, γοτθικού τύπου. Εκεί μεγάλωσε και έζησε ο ποιητής Αριστοτέλης Βαλαωρίτης ενώ σήμερα η νήσος Μαδουρή βρίσκεται στην ιδιοκτησία του Νάνου Βαλαωρίτη και της Ελένης Καραπαναγιώτη, δισέγγονων του ποιητή.



Κατηγορία:Επτάνησα
Κατηγορία:Νομός Λευκάδας
Κατηγορία:Ελληνικές βραχονησίδες
Κατηγορία:Ιδιωτικά νησιά Ελλάδας
Αδέλα της Ακουιτανίας

Η Αδέλα της Ακουιτανίας ή Αδελαΐδα της Ακουιτανίας ("Adélaïde d'Aquitaine", 945 – 1004) ήταν βασίλισσα των Φράγκων και γενάρχισσα της δυναστείας των Καπετιδών. 

Ήταν κόρη του Γουλιέλμου Γ΄ της Ακουιτανίας και της Αδέλας της Νορμανδίας, κόρης του Ρόλλο της Νορμανδίας. Ο πατέρας της υπέγραψε συνθήκη ειρήνης η οποία είχε σαν όρο και τον γάμο της Αδέλας με τον Ούγο Καπέτο, ο γάμος πραγματοποιήθηκε το 969.

Μετά τον θάνατο του Λουδοβίκου Ε΄ τελευταίου βασιλιά απο την δυναστεία των Καρολιδών εξελέγη νέος βασιλιάς των Φράγκων ο σύζυγος της Ούγος Καπέτος με την Αδελαίδα ως βασίλισσα. Ο Ούγος και η Αδέλα ανακηρύχθηκαν βασιλείς στο Σανλίς και στέφθηκαν στο Νογιόν. 

Ο Ούγος είχε εμπιστοσύνη στην σύζυγο του που συμμετείχε σε πολλές διαπραγματεύσεις όπως με τον Όθων Β΄ της Αγίας Ρωμαϊκής Αυτοκρατορίας και την σύζυγο του Θεοφανώ Σκλήραινα. Το 985 αντιπροσώπευσε την οικογένειά της στην λεγόμενη Σύνοδο των Ισχυρών Γυναικών ("colloquium dominarum") όπου υπερασπίστηκε την διεκδίκηση του Όθωνα Γ΄ στον γερμανικό θρόνο.
Λίμνη Ζηρού

Η Λίμνη Ζηρού (ή και "Λίμνη Ζηρός") βρίσκεται 2 χλμ δυτικά της επαρχιακής οδού Άρτας - Φιλιππιάδας - Ιωαννίνων απέναντι από την κοινότητα Παντάνασσας Άρτας. Διοικητικά και γεωγραφικά ανήκει σε τρεις δήμους: Φιλιππιάδας (N. Πρέβεζας), Θεσπρωτικού (Ν. Πρέβεζας) και Ξηροβουνίου (Ν. Αρτας). Από την 1η Ιανουαρίου 2011, με τον Νόμο Καλλικράτης η Λίμνη Ζηρού περιέρχεται ολοκληρωτικά στο Νέο δήμο Ζηρού, με πρωτεύουσα τη Φιλιππιάδα, εκτός από ένα δασικό τμήμα πρόσβασης από την Οδό Άρτας-Ιωαννίνων που ανήκει στο κτηματολόγιο Παντάνασσας του Δήμου Αρταίων.
Μάρθα Βίκερς

thumb|250 px|Η "Μάρθα Βίκερς" και ο "Χάμφρεϊ Μπόγκαρτ" στην ταινία "Πάθος και Αίμα"
Η Μάρθα Βίκερς ("Martha Vickers", 28 Μαΐου 1925 - 2 Νοεμβρίου 1971) ήταν Αμερικανίδα ηθοποιός του κινηματογράφου και της τηλεόρασης. Η πιο χαρακτηριστική της εμφάνιση υπήρξε στην ταινία "Πάθος και Αίμα" ("The Big Sleep", 1946) όπου υποδύθηκε την μικρή αδελφή της Λορίν Μπακόλ, Κάρμεν Στέρνγουντ.
Κοινότητα Οίας

Η Κοινότητα Οίας είναι διοικητικό τμήμα της Σαντορίνης και σύμφωνα με το Σχέδιο Καποδίστριας αποτελείται από τα Κοινοτικά διαμερίσματα Οίας και Θηρασίας. Περιλαμβάνει, δηλαδή, το βόρειο τμήμα της Σαντορίνης και το νησί Θηρασία. Έχει πρωτεύουσα τον οικισμό Οία.

Σύμφωνα με την απογραφή του 2001 έχει συνολικά 1.230 κατοίκους.
Νέος πρόεδρος της Δημοτικής κοινότητας Οιας με βάση της εκλογές του 2019 είναι ο ‘’’Αντώνιος Παγώνης’’‘
Με βάση τα αποτελέσματα των Δημοτικών εκλογών του 2006, πρόεδρος της Κοινότητας Οίας είναι ο Γεώργιος Χάλαρης, ο οποίος ήταν πρόεδρος της κοινότητας τόσο την περίοδο 2002-2006, όσο και την περίοδο 1998-2002.
Αλεξάντερ Πέιν

Ο Αλεξάντερ Πέιν (αγγλικά: "Constantine Alexander Payne", 10 Φεβρουαρίου 1961) είναι Αμερικανός σκηνοθέτης ταινιών, σεναριογράφος και παραγωγός, γνωστός για τις ταινίες "Πολίτης Ρουθ" (1996), "Η Εκλογή" (1999), "Σχετικά με τον Σμιντ" (2002), "Πλαγίως" (2004), "Οι Απόγονοι" (2011) και "Nebraska" (2013). Τα έργα του χαρκτηρίζονται για το μαύρο χιούμορ τους και τις σατιρικές απεικονίσεις της αμερικάνικης κοινωνίας. Ο Πέιν είναι δύο φορές νικητής του βραβείου Όσκαρ για καλύτερο διασκευασμένο σενάριο και τρεις φορές υποψήφιος για το Βραβείο Όσκαρ Καλύτερου Σκηνοθέτη.
Γεννήθηκε και μεγάλωσε στην Αμερικη ενώ οι γονείς του είναι ελληνικής καταγωγής.
Όρος Κόγια

Το Όρος Κόγια ( "Kōya-san") είναι βουνό στην επαρχία Γουακαγιάμα στα νότια της Οσάκα στην Ιαπωνία. Το όρος κατοικήθηκε για πρώτη φορά από τον μοναχό Κουκάι το 1819 που ίδρυσε το μοναστήρι στο κέντρο του βουνού. Σήμερα το Βουνό Κόγια είναι γνωστό σαν την έδρα της θρησκευτικής σέκτας σινγκόν της ιαπωνικής Βουδιστικής θρησκείας. Βρισκόμενο σε υψόμετρο 800 μέτρων από την επιφάνεια της θάλασσας, σε μια κοιλάδα περιστοιχιζόμενη από τις 8 κορυφές του βουνού, το μοναστήρι με τα χρόνια επεκτάθηκε και σήμερα αποτελέι μια πόλη, την Κόγια, όπου λειτουργεί μια θρησκευτική σχολή και πάνω από 100 ναοί, πολλοί από τους οποίους προσφέρουν κατάλυμα στους πολλούς προσκυνητές.
Τογιοχάρα Κουνιτσίκα

thumb|250px|"Σκηνή σε οικία", Κουνιτσίκα
Ο Τογιοχάρα Κουνιτσίκα (, 1835-1900) ήταν Ιάπωνας καλλιτέχνης της παραδοσιακής τέχνης της ξυλογραφίας ουκίγιο-ε. Γεννήθηκε με το όνομα "Οσίμα Γιασοχάτσι" στο Έντο. Το 1852 κυκλοφόρησε η πρώτη υπογεγραμένη αφίσα του, και πήρε το γκο Kunichika το 1854. Είναι ιδιαίτερα γνωστός για τα έργα του που απεικονίζουν ηθοποιούς του Καμπούκι. Δημιούργησε επίσης πολλά έργα μπιτζίνγκα και έργα που απεικονίζουν ιστορικές σκηνές. Είχε αδυναμία στις όμορφες γυναίκες και στον τζόγο και ήταν συνεχώς σε χρέη. Πέθανε την 19η Ιουλίου του 1900 και τάφηκε σε ένα βουδιστικό ναό. Ο Κουνιτσίκα έχει μια ιδιαίτερη θέση στο πάνθεον των καλλιτεχνών ουκίγιο-ε σαν ο καλλιτέχνης που κατάφερε να γεφυρώσει την καλλιτεχνική παράδοση με τις νέες τάσεις στην τέχνη (περίοδος Έντο-περίοδος Μέιτζι). Εισήγαγε πολλά δυτικότροπα στοιχεία στα έργα του και σήμερα θεωρείται σαν ένας από τους τελευταίους μεγάλους της ουκίγιο-ε.
Σαράκου

Ο Τοσουσάι Σαράκου (, ενεργός κατά την περίοδο 1790 - 1795) θεωρείται ως ένας από τους σημαντικότερους Ιάπωνες καλλιτέχνες της παραδοσιακής τέχνης της ξυλογραφίας ουκίγιο-ε. Πολύ λίγες πληροφορίες υπάρχουν σήμερα για τη ζωή του πέρα από τα έργα του. Η δραστηριότητά του σαν καλλιτέχνης διήρκεσε μόνο 10 μήνες από τα τέλη του 1794 ώς τις αρχές του 1795.

thumb|right|250px| Οι 2 ηθοποιοί του Καμπούκι Μπαντο Ζέντζι και Σαγαμούρα Γιοντογκόρο, 1794
Μπέρτα της Ολλανδίας

thumb|right|250px|O γάμος της Μπέρτας με τον Γάλλο βασιλιά Φιλίππο Α΄ - μικρογραφία 14ου αιώνα.
thumb|right|250px|O βασιλιά Φιλίππoς Α΄ παντρεύεται την Βερτράδα, ο κόμης Φούλκων Δ΄ του Ανζού διαμαρτύρεται ενώ η Μπερθα κλείστηκε σε ένα κάστρο - μικρογραφία 14ου αιώνα.
H Μπέρτα της Ολλανδίας ή Μπέρτα της Φριζίας ("Bertha van Holland", 1058 - 30 Ιουλίου 1093), βασίλισσα των Φράγκων (1072 - 1092) ως πρώτη σύζυγος του βασιλιά των Φράγκων Φιλίππου Α΄ ήταν κόρη του Φλόρις Α΄ κόμη της Ολλανδίας και της Γερτρούδης της Σαξονίας. Παντρεύτηκε τον βασιλιά των Φράγκων Φίλιππο Α΄ (1072), ο γάμος ήταν αποτέλεσμα διαπραγματεύσεων ανάμεσα στον ίδιο τον Φράγκο βασιλιά και τον θετό της πατέρα Ροβέρτο της Φλάνδρας. Μετά από 9 χρόνια στειρότητας απέκτησαν 3 παιδιά ανάμεσα στα οποία και τον διάδοχο Λουδοβίκο τον παχύ. Το 1092 ο σύζυγος της λόγω κεραυνοβόλου έρωτα με την Βερτράδη του Μόνφορ τέταρτη σύζυγο του Φούλκωνος Δ΄ του Ανζού αποφάσισε να χωρίσει την Μπέρτα για να την παντρευτεί. Ο γάμος ήταν μεγάλο σκάνδαλο επειδή και οι δυο χώρισαν τους προηγούμενους συζύγους τους και έφερε την σφοδρή αντίδραση της εκκλησίας, η Μπέρτα πέθανε τον επόμενο χρόνο.
Χισικάουα Μορονόμπου

Ο Χισικάουα Μορονόμπου (, 1618 – 25 Ιουλίου 1694) ήταν Ιάπωνας καλλιτέχνης που έκανε γνωστή την τέχνη ουκίγιο-ε, ένα είδος ξυλογραφίας και ζωγραφικής, στα τέλη του 17ου αιώνα.
Πάπας Νικόλαος Ε΄

Ο Πάπας Νικόλαος Ε΄ ("Papa Niccolò V", 15 Νοεμβρίου 1397 - 24 Μαρτίου 1455), γεννημένος ως Tomaso Parentucelli, ήταν Πάπας από τις 6 Μαρτίου του 1447 έως το θάνατό του το 1455. Διαδέχθηκε στον παπικό θρόνο τον Πάπα Ευγένιο Δ΄ και παρέμεινε Πάπας για επτά χρόνια.
Σουζούκι Χαρουνόμπου

thumb|250px|"Δύο γυναίκες στη βεράντα", π. 1750.
Ο Σουζούκι Χαρουνόμπου (, 1724 – 7 Ιουλίου 1770) ήταν Ιάπωνας καλλιτέχνης της παραδοσιακής τέχνης της ξυλογραφίας ουκίγιο-ε. Ήταν πρωτοπόρος στο είδος του αφού κατάφερε να δημιουργήσει μια ειδική αυτοματοποιημένη τεχνική πολύχρωμων ξυλογραφιών, τη νισίκι-ε, που έφερε επανάσταση στον τρόπο παραγωγής αφισών ουκίγιο-ε, καθιστώντας έτσι όλες τις παλιές δίχρωμες ή τρίχρωμες τεχνικές παρωχημένες. Ο Χαρουνόμπου χρησιμοποίησε πολλές ειδικές τεχνικές με θεματολογία που ποικίλλει, από κλασικά ποιήματα έως απεικονίσεις καλλονών της εποχής του. Όπως άλλοι καλλιτέχνες της εποχής του δημιούργησε πολλά έργα σούνγκα. Πολλοί καλλιτέχνες κατά τη διάρκεια της ζωής του και μετά το θάνατό του αντέγραψαν τις τεχνικές και τα έργα του.
Αικατερίνη Σφόρτσα

Η Αικατερίνη Σφόρτσα (1463 - 28 Μαΐου 1509) ήταν μέλος της ηγετικής οικογένειας των Σφόρτσα του Μιλάνου, κόρη του Γκαλεάτσο Μαρία Σφόρτσα και Κόμισσα του Φορλί και της Ίμολα.
Φρανσίς Λαι

Ο Φρανσίς Λαι (Francis Lai, 26 Απριλίου 1932 - 7 Νοεμβρίου 2018) ήταν Γάλλος ακορντεονίστας και συνθέτης, γνωστός κυρίως από τις συνθέσεις του για κινηματογραφικές ταινίες.
Ουταμάρο

"Άνθη του Έντο", π. [[1800]]
Ο Κιταγκάουα Ουταμάρο (), (π. 1753 - 1806) ήταν Ιάπωνας ζωγράφος και ένας από τους μεγαλύτερους καλλιτέχνες της παραδοσιακής ξυλογραφίας ουκίγιο-ε. Είναι γνωστός ιδιαίτερα για τις δεξιοτεχνικά συντιθεμένες σπουδές γυναικών γνωστές ως μπιτζίνγκα. Δημιούργησε επίσης πολλά έργα με θέματα από τη φύση ιδιαίτερα εικονογραφημένα βιβλία εντόμων. Τα έργα του έγιναν γνωστά στη Ευρώπη στα μέσα του 19ου αιώνα και ήταν ιδιαίτερα δημοφιλή στη Γαλλία. Επηρέασαν δε βαθιά τους Ευρωπαίους ιμπρεσσιονιστές, ιδιαίτερα η τεχνική έμφασης στο φως και στη σκιά.
Τόσα Μιτσουνόμπου

[[Χιάκι Γιακό]]
O Τόσα Μιτσουνόμπου (), 1434-1525) ήταν Ιάπωνας ζωγράφος, ο ιδρυτής της σχολής Τόσα. Γεννημένος σε οικογένεια που παρήγαγε παραδοσιακά ζωγράφους για την αυτοκρατορική αυλή, διατέλεσε διευθυντής το εικαστικού γραφείου της αυλής από το 1493 έως το 1496. Το 1518 διατέλεσε ηγετική καλλιτεχνική φυσιογνωμία κατά την κυριαρχία των σόγκουν Ασικάγκουα. Ο Μιτσουνόμπου ήταν διάσημος για το έργο του Χιάκι Γιακό.
Τοριγιάμα Σέκιεν

thumb|250px| Κάππα, μυθικό δημιούργημα
Ο Τοριγιάμα Σέκιεν (), (1712-1788) ήταν ένας Ιάπωνας καλλιτέχνης του είδους ουκίγιο-ε που ειδικεύτηκε στο είδος γιοκάι. ήταν ο δάσκαλος του Ουταμάρο. Πριν αρχίσει να ασχολείται με την ξυλογραφία και την παραγωγή εντύπων ήταν ζωγράφος της Σχολής Κανό.

Στα 1780 ο Σέκιεν ανέλαβε να σχεδιάσει μια σειρά έργων πάνω στα μυθικά υπερφυσικά όντα της Γιαπωνεζικής μυθολογίας. Το αποτέλεσμα ήταν η σειρά του Χιάκι Γιακό όπου βασίζεται και η μετά θάνατον φήμη του.
Καμπούκι

Το αρχαιότερο θέατρο Καμπούκι στην Ιαπωνία, το Μιναμίζα στο [[Κιότο]]
Tο Καμπουκίζα είναι ένα από τα πιο γνωστά θέατρα Καμπούκι στο [[Τόκιο]]
Το Θέατρο Καμπούκι (歌舞伎) είναι ένα είδος παραδοσιακού Ιαπωνικού θεάτρου. Το Καμπούκι είναι γνωστό για την τυποποίηση (στυλιζάρισμα) του δράματος και για τις πολυτελείς ενδυμασίες των ηθοποιών. Το ιδεόγραμμα του Καμπούκι από τα αριστερά προς τα δεξιά μεταφράζεται σε "τραγούδι" (歌), "χορός" (舞), και "ικανότητα" (伎). Το Καμπούκι μπορεί λοιπόν να μεταφραστεί σαν την τέχνη του τραγουδιού και του χορού. Το Καμπούκι μπορεί επίσης να μεταφραστεί σαν το "θέατρο της πρωτοπορίας" ή "το περίεργο θέατρο" . Η έκφραση" Καμπούκιμονο" (歌舞伎者) αναφέρεται σε άγριες συμμορίες εκκεντρικών νέων των πόλεων που ντυνόταν περίεργα με εκκεντρικές κομμώσεις.
Χιρόσι Γιοσίντα

Ο Χιρόσι Γιοσίντα () (1876 - 1950 ήταν ένας Ιάπωνας ζωγράφος του 20ου αιώνα και φημισμένος καλλιτέχνης του ουκίγιο-ε. Ήταν πασίγνωστος για τα έργα του που απεικονίζουν τοπία. Ο Γιοσίντα ταξίδεψε εκτεταμένα και είναι γνωστός για τις ξυλογραφίες τύπου ουκίγιο-ε με απεικονίσεις μη Ιαπωνικών θεμάτων όπως του Ταζ Μαχάλ, των Ελβετικών Άλπεων, του Γκραντ Κάνιον και άλλων εθνικών πάρκων στις Ηνωμένες Πολιτείες της Αμερικής.
Κανό Χογκάι

Ο Κανό Χογκάι (), (1828-1888) ήταν ένας Ιάπωνας καλλιτέχνης του 19ου αιώνα της σχολής Κανό. Ήταν ένας από τους τελευταίους ζωγράφους της σχολής Κανό και τα έργα του αντανακλούν τη μακραίωνη παράδοση της σχολής με Δυτικές μεθόδους και καλλιτεχνικό ύφος. Ο Χογκάι ζωγράφισε μια ποικιλία θεμάτων αλλά είναι πιο γνωστός για τα έργα του με θέμα τα γεράκια και τους δράκοντες.
Χασιμότο Γκαχό

Ο Χασιμότο Γκαχό ( — Τόκιο, 21 Αυγούστου 1835 - 13 Ιανουαρίου 1908) ήταν Ιάπωνας ζωγράφος και ένας από τους τελευταίους της σχολής Κανό.
Βάλτερ Κριστάλλερ

O Βάλτερ Κριστάλλερ ("Walter Christaller", 21 Απριλίου 1893 - 9 Μαρτίου 1969), ήταν Γερμανός γεωγράφος του οποίου κύρια θεωρητική συμβολή αποτελεί η Θεωρία Κεντρικών Τόπων, που πρωτοδημοσιεύθηκε το 1933. Αυτή η πρωτοποριακή θεωρία ήταν θεμελιώδης για την μελέτη των πόλεων ως συστήματα πόλεων, αντί για απλές ιεραρχίες ή αυτόνομες οντότητες.
Ξενοφών Βερύκιος

Ο Ξενοφών Βερύκιος είναι Έλληνας ποιητής, καθηγητής, στο τμήμα χημικών μηχανικών, στο Πανεπιστήμιο Πατρών.

Ο καθηγητής Ξενοφών Βερύκιος είναι μέλος της Διοικούσας Επιτροπής του ΤΕΙ Ιονίων Νήσων και εφευρέτης, κάνει έρευνες και έχει εφέυρη μια καινοτόμο διεργασία παραγωγής ηλεκτρικής ενέργειας από βιομάζα χρησιμοποιώντας ως πρώτη ύλη βιοαιθανόλη. Με τη συγκεκριμένη διαδικασία επιτυγχάνεται η μηδενική εκπομπή ρύπων. Επίσης είναι πρόεδρος του Συμποσίου ποίησης και ομιλητής σε πολλά συνέδρια σχετικά με την εφεύρεση του.
Τοσκάνη

Η Τοσκάνη ("Toscana") είναι περιφέρεια της κεντρικής Ιταλίας. Η συνολική της έκταση είναι 23.000 τετρ. χιλ. και ο πληθυσμός 3.610.556 κάτοικοι. Πρωτεύουσα και μεγαλύτερη πόλη είναι η Φλωρεντία. Η Τοσκάνη είναι γνωστή για τα τοπία της και την πολιτιστική κληρονομιά της. Έξι τοποθεσίες της έχουν κηρυχθεί από την UNESCO Μνημείο Παγκόσμιας Κληρονομιάς: το ιστορικό κέντρο της Φλωρεντίας (1982), το ιστορικό κέντρο της Σιένα (1995), η πλατεία του καθεδρικού ναού της Πίζας (1987), το ιστορικό κέντρο του Σαν Τζιμινιάνο (San Gimignano) (1990), το ιστορικό κέντρο Πιέντσα (Pienza) (1996) και η Βαλ ντ' Όρτσια (Val d'Orcia) (2004).
Λουδοβίκος Σφόρτσα

Λουδοβίκος Σφόρτσα. Πίνακας του [[Τζιοβάννι Αμπρότζιο ντε Πρέντις]]
Ο Λουδοβίκος Σφόρτσα, ("Ludovico Maria Sforza", 3 Αυγούστου 1452 - 27 Μαΐου 1508) o λεγόμενος "Μαύρος", ιταλ. il Moro, ήταν δούκας του Μιλάνου και μέλος της ηγετικής οικογένειας των Σφόρτσα.
Χρήστος Γούδης

Χρήστος Γούδης (ποιητ. Χρίστος Γούδης) (Πειραιάς 1947). Καθηγητής αστροφυσικής του Πανεπιστημίου Πατρών, ποιητής και συγγραφέας, μεταφραστής ξένης λογοτεχνίας, πολιτικός στοχαστής. Είχε εκλεγεί στο παρελθόν δημοτικός σύμβουλος του Δήμου Αθηναίων με την Ελληνική Αυγή για την Αθήνα.
Δάφνις

Γλυπτό που απεικονίζει τον [[Πάνας|Πάνα]] να διδάσκει στο Δάφνι πως να παίζει τον αυλό
Ο Δάφνις ήταν νεαρός βοσκός (φερόμενος σαν εφευρέτης της ποιμενικής ποίησης), γιος του Ερμή και μιας νύμφης. 

Όταν γεννήθηκε, εκτέθηκε σε μια κοιλάδα, σ' ένα δάσος από δάφνες, από εκεί και το όνομά του. Όταν μεγάλωσε έγινε πολύ όμορφος και η νύμφη Λύκη (φωτεινή, το φως) τον ερωτεύθηκε. Ο Δάφνις της υποσχέθηκε ότι δεν θα αγαπούσε καμία άλλη και η Λύκη τον απείλησε ότι αν παραβεί την υπόσχεσή του θα τον τυφλώσει. Αν και για πολύ καιρό ο Δάφνις κρατήθηκε μακριά από άλλους έρωτες, μια μέρα μια πριγκίπισσα τον μέθυσε και κατάφερε να γευτεί την ομορφιά του. Έτσι η Λύκη τον τύφλωσε και αυτός κάποια μέρα έπεσε από ένα ψηλό βράχο. Οι νύμφες του δάσους που τον αγάπησαν, τον ενταφίασαν με όλες τις πρέπουσες τιμές.

Ο αρχαίος συγγραφέας Λόγγος έγραψε το έργο "Δάφνις και Χλόη" στο οποίο περιγράφονται οι περιπέτειες και ο έρωτας ανάμεσα σε δύο παιδιά, τον Δάφνι και τη Χλόη, που μεγαλώνοντας και περνώντας πολλά βάσανα τελικά παντρεύονται.

Το όνομα του έχει δοθεί σε έναν από τους δορυφόρους του Κρόνου.

Κατηγορία:Πρόσωπα της ελληνικής μυθολογίας
Κατηγορία:Μύθοι της ελληνικής μυθολογίας
Κατηγορία:Παιδιά του Ερμή
Μινωική έκρηξη

Μινωική έκρηξη ονομάζεται η καταστροφική ηφαιστειακή έκρηξη που έγινε κατά την Υστεροκυκλαδική Ι περίοδο στην νήσο Στρογγύλη και είχε ως αποτέλεσμα την δημιουργία αυτού που σήμερα ονομάζουμε καλδέρα της Σαντορίνης και την καταστροφή του προϊστορικού πολιτισμού του νησιού. Έχει υπολογιστεί ότι ο δείκτης μεγέθους της ηφαιστειακής έκρηξης (VEI - "Volcanic Explosivity Index") είναι ίσος με 7 και ο όγκος των υλικών που εκτοξεύτηκαν ήταν περίπου 60 κυβικά χιλιόμετρα. Τα δεδομένα αυτά κατατάσσουν την Μινωική έκρηξη ως την δεύτερη μεγαλύτερη έκρηξη στην ανθρώπινη ιστορία μετά από αυτή στο ηφαίστειο Ταμπόρα στην Ινδονησία το 1815.

Η πρώτη κλασσική χρονολόγηση της έκρηξης βασίστηκε σε συγκριτικές μελέτες της τεχνικής των αγγείων που βρέθηκαν τον προϊστορικό οικισμό του Ακρωτηρίου και σε Αιγυπτιακές πηγές και είχε εκτιμηθεί ότι η έκρηξη του ηφαιστείου είχε συμβεί το 1500 π.Χ.. Επίσης, ο καθηγητής Σπύρος Μαρινάτος, ο οποίος είχε πραγματοποιήσει ανασκαφικές δραστηριότητες τόσο στην Κρήτη, όσο και στην Σαντορίνη, είχε διατυπώσει την άποψη ότι η Μινωική έκρηξη ήταν αυτή που προκάλεσε την καταστροφή του Μινωικού πολιτισμού. Οι απόλυτες χρονολογήσεις, όμως, που έγιναν με βάση τον ραδιενεργό άνθρακα, τη δενδροχρονολόγηση και την παγοχρονολόγηση μετατόπισαν την ημερομηνία 100 με 150 χρόνια παλαιότερα, ενώ η πλέον πρόσφατη χρονολόγηση με ραδιενεργό άνθρακα ενός κλαδιού ελιάς που θάφτηκε από την τέφρα της έκρηξης τοποθετεί την ημερομηνία μεταξύ 1627 και 1600 π.Χ. με πιο πιθανό το διάστημα μεταξύ 1613 με 1614 π.Χ.. Η νέα χρονολόγηση, σύμφωνα με κάποιους αρχαιολόγους, αποδεικνύει την μη σύνδεση της έκρηξης με το τέλος του Μινωικού πολιτισμού, ενώ άλλοι θεωρούν ότι η φυσική καταστροφή ήταν καθοριστικός παράγοντας.

Σε σχέση με την εποχή του χρόνου που έγινε η έκρηξη, θεωρείται ότι ήταν τέλος άνοιξης με πρώτες μέρες του καλοκαιριού, καθώς έχουν ανακαλυφθεί στο στρώμα των υλικών της έκρηξης κόκκοι γύρης από ελιές, κωνοφόρα δέντρα, αμπέλια, δημητριακά και άλλα δέντρα και φυτά.
Παναγιώτης Μπουγιούρης

Ο Παναγιώτης Μπουγιούρης (Πειραιάς 20 Νοεμβρίου 1976 -) είναι Έλληνας ηθοποιός.
Μαξιμιλιανός Σφόρτσα

Ο Μαξιμιλιανός Σφόρτσα ("Massimiliano Sforza", 25 Ιανουαρίου 1493 - 4 Ιουνίου 1530) ήταν δούκας του Μιλάνου και μέλος της οικογένειας Σφόρτσα, γιος του Λουδοβίκου Σφόρτσα. 

Το δουκάτο του Μιλάνου του παραδόθηκε από τους Ελβετούς το 1500, αφού ο πατέρας του οδηγήθηκε από τους Γάλλους στην αιχμαλωσία. Αναγκάστηκε να κυβερνήσει ως υποτελής των Γάλλων βασιλέων Λουδοβίκου ΙΒ΄ και Φραγκίσκου Α΄.

Αιχμαλωτίστηκε μετά την μάχη του Μαρινιάνο.


Μαξιμιλιανος
Φραγκίσκος Α΄ Σφόρτσα

Ο Φραγκίσκος Α΄ Σφόρτσα ("Francesco Sforza", 23 Ιουλίου 1401 – 8 Μαρτίου 1466) ήταν Ιταλός κοντοτιέρος, ιδρυτής της δυναστείας των Σφόρτσα στο Μιλάνο, Ιταλία, και ο τέταρτος δούκας του Μιλάνου από το 1450 έως τον θάνατό του. Ήταν αδελφός του Αλεσσάντρο Σφόρτσα, με τον οποίο βρισκόταν συχνά σε διαμάχη.
Αλέξανδρος Σταύρου

Ο Αλέξανδρος Σταύρου (γεν. 10 Ιουνίου 1970) είναι Έλληνας ηθοποιός. Είναι απόφοιτος της Ανώτερης Δραματικής Σχολής του Εθνικού Θεάτρου, το 1994. Είναι ιδιαίτερα γνωστός στο ευρύ κοινό από τους δεκάδες πρωταγωνιστικούς του ρόλου σε καθημερινές σειρές της ελληνικής τηλεόρασης, με την πρώτη του πρωταγωνιστική εμφάνιση να γίνεται στη σειρά του ANT1 "Η Λάμψη", το 1996. Ακολούθησαν γνωστοί ρόλοι του στις σειρές "Στα φτερά του έρωτα", "Κάτω από την Ακρόπολη" ενώ οι μετοχές του εκτινάχθηκαν με το ρόλο του "Στράτου Αντύπα" στη σειρά του Γιώργου Κυρίτση και της Έλενας Ακρίτα "Βέρα στο δεξί", στο καθημερινό πρόγραμμα του Mega Channel, τις σεζόν 2004-2007.
Κανό Ταν'γιού

έργο του Ταν΄γιού, [[1672]]
Ο Κανό Ταν'γιού (), (1602-1674) ήταν ένας από τους πιο σημαντικούς Γιαπωνέζους καλλιτέχνες της Σχολής Κανό. Το αρχικό του όνομα ήταν "Μορινόμπου" και ήταν ο μεγαλύτερος γιος του Κανό Τακανόμπου και εγγονός του Κανό Ειτόκου. Τα έργα του Ταν'γιού θεωρούνται σήμερα τα πιο αντιπροσωπευτικά της σχολής Κανό.

Το 1617, ο Tan'yū διορίστηκε από τους σογκούν Τοκουγκάουα σαν ένας από τους επίσημους καλλιτέχνες του σογκούν και του δόθηκαν πολλές και μεγάλες παραγγελίες. Κατά τη διάρκεια των 1620 και 1630 δημιούργησε πολλά μεγάλης κλίμακας έργα για το Κάστρο του Έντο, το Κάστρο του Νιτζο, το Κάστρο της Οζάκας, το Κάστρο Ναγκόγια και το Νικό Τοσό-γκου. Πρωτοπόρος σε μια ποικιλία ζωγραφικών τεχνικών τα πιο σημαντικά έργα του Τανγιού ήταν οι μεγάλες παραγγελίες του που έλαβε από τα κάστρα των σογκούν. Τα έργα αυτά είναι συνήθως ζωγραφισμένα σε επιφάνειες (αποτελούν χαρακτηριστικά δείγματα της περιόδου Μομογιάμα) που απεικονίζουν θέματα όπως τίγρεις, πουλιά και φυτά σε ζωηρά χρώματα και με εκτεταμένη χρήση φύλλου χρυσού. Ο χρυσός χρησιμοποιείται συνήθως στα έργα του, για να απεικονίσει τα σύννεφα ή άλλα στοιχεία του φόντου, και η αντανάκλαση του φωτός πάνω σε αυτό θα έδινε λάμψη στις σκοτεινές αίθουσες των κάστρων όπου τα έργα του συνήθως εκτίθενται.

Ο Τανγιού ήταν ολοκληρωμένος καλλιτέχνης στην τεχνική σούμι-ε (μονόχρωμη ζωγραφική), γιαμάτο-ε αλλά και σε διάφορα Κινέζικα είδη ουκίγιο-ε. Εκτός από μεγάλος καλλιτέχνης ο τανγιού ήταν και ένας μεγάλος συλλέκτης έργων Κινέζικης τέχνης. Σχεδίαζε και κρατούσε αναλυτικό αρχείο των πινάκων που του έφεραν στο εργαστήριό του για εξακρίβωση της αυθεντικότητάς του.
Ένωση Ποδοσφαιρικών Σωματείων Ρεθύμνου

Η Ένωση Ποδοσφαιρικών Σωματείων Ρεθύμνου (Ε.Π.Σ.Ρ.) είναι το όργανο διοίκησης του ποδοσφαίρου στο νομό Ρεθύμνης. Εδρεύει στην Ρέθυμνο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η Ένωση απονέμει ετήσια έπαθλα στους πρώτους σκόρερ Α΄ και Β΄, Κύπελλο Ήθους στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας, βγάζει καλύτερη ενδεκάδα Α΄ κατηγορίας, απονέμει στους πρωταθλητές α' και β' κύπελλο και 30 μετάλλια ενώ στα πρωταθλήματα υποδομών απονέμει κύπελλα και μετάλλια στους τρεις πρώτους (χρυσό, αργυρό, χάλκινο) όπως στους ολυμπιακούς αγώνες.
Λευτέρης Κρυοβρυσανάκης

Ο Λευτέρης Κρυοβρυσανάκης είναι Έλληνας συγγραφέας, αθλητικός δημοσιογράφος και δάσκαλος. Γεννήθηκε το 1946 στο χωριό Άρδακτος της επαρχίας Αμαρίου του νομού Ρεθύμνης. Φοίτησε στο Παιδαγωγική Ακαδημία Ηρακλείου και υπηρέτησε ως Έφεδρος Αξιωματικός στο Ρέθυμνο. Δίδαξε σε 11 μονοθέσια σχολεία, ενώ υπήρξε και διευθυντής του 1ου 12θέσιου Δημοτικού Σχολείου Ρεθύμνου. Επιπλέον το 1974 χρημάτισε πρόεδρος της κοινότητας Κοντοπούλων Κυδωνίας και του Συνδέσμου Κοινοτήτων Κεραμιών. Είναι παντρεμένος με την Στέλλα Τρουλινού και έχουν αποκτήσει μαζί τρία παιδιά, τη Μαρία, τον Κωνσταντίνο και την Ελένη.
Un été à Saint-Tropez

Το Un été à Saint-Tropez ("Ένα καλοκαίρι στο Σαιν-Τροπέ") είναι μια γαλλο-γερμανική ταινία γυρισμένη το 1984 από τον Βρετανό φωτογράφο και σκηνοθέτη Ντέηβιντ Χάμιλτον.
Τζοβάνι Σφόρτσα

<br>

Ο Τζοβάνι Σφόρτσα ("Giovanni Sforza", 5 Ιουλίου 1466 - 27 Ιουλίου 1510) ήταν Ιταλός κοντοτιέρος και άρχοντας του Πέζαρο και της Γκραντάρα από το 1483 έως τον θάνατό του. Ήταν ο πρώτος σύζυγος της Λουκρητίας Βοργία, ο γάμος με την οποία ακυρώθηκε μετά την παραδοχή του ότι ήταν σεξουαλικά ανίκανος. Μέλος της ισχυρής οικογένειας των Σφόρτσα, εξώγαμο τέκνο και διάδοχος του Κοστάντσο Α΄, άρχοντα του Πέζαρο.
Νόηση

Νόηση είναι η διαδικασία της σκέψης (επεξεργασία πληροφοριών) που οδηγεί το άτομο στην απόκτηση γνώσης, και κατανόησης, αλλά και στην ανάπτυξη εννοιών. Περιλαμβάνει πολλές νοητικές λειτουργίες, όπως την αντίληψη, τη μάθηση, τη συσχέτιση/σύνδεση, την προσοχή, την παραγωγή γνώσης, τη μνήμη, την κρίση και αξιολόγηση, την αιτιολόγηση, την επίλυση προβλημάτων και λήψη αποφάσεων, την κατανόηση και την παραγωγή γλώσσας. Χρησιμοποιεί την υφιστάμενη γνώση, όπως επίσης ανακαλύπτει και νέα γνώση.

Κατά τον Ν. Εξαρχόπουλο, η νόηση είναι η πνευματική λειτουργία με την οποία «συγκρίνουμε, αναλύουμε, συνδυάζουμε, συνθέτουμε, ορίζουμε και ταξινομούμε το περιεχόμενο της συνειδήσεώς μας».
Η νόηση στηρίζεται μεν στον κύκλο των παραστάσεων του ατόμου, αλλά λειτουργεί βασικά με έννοιες, που παριστάνονται με λέξεις κι αποτελούν τα στοιχεία και τα μέσα λειτουργίας της.
Με τις νοητικές λειτουργίες της συσχέτισης του υλικού βιωμάτων δημιουργούνται οι σκέψεις. Η νόηση και οι σκέψεις, ως «πλάσματα» νοητικά, λειτουργούν με τις έννοιες, τις κρίσεις και τους συλλογισμούς. Οι κρίσεις στηρίζονται στις έννοιες και οι συλλογισμοί στις κρίσεις.
ΑΧΕΠΑ

Η ΑΧΕΠΑ (AHEPA: American Hellenic Educational and Progressive Association) είναι μια ομογενειακή οργάνωση αφοσιωμένη στο να προάγει ελληνικά θέματα σε ολόκληρο τον κόσμο. Με διαχρονικά περισσότερα από 250.000 μέλη, μεταξύ αυτών και τρεις πρώην προέδρους των ΗΠΑ (Ρούζβελτ, Τρούμαν, Φορντ), έχει συνεισφέρει με πολυάριθμες δωρεές στη χρηματοδότηση ιατρικών και άλλων ερευνών στις Η.Π.Α. και την Ελλάδα (π.χ. Νοσοκομείο ΑΧΕΠΑ), καθώς και σε προγράμματα μαθητικών υποτροφιών.

Ιδρύθηκε το 1922 στην Ατλάντα της Τζόρτζια με σκοπό τον αγώνα για την ενσωμάτωση των Ελλήνων στην αμερικανική κοινωνία και τα πολιτικά τους δικαιώματα, καθώς και κατά των διακρίσεων, τον φανατισμό και του μίσους της Κου-Κλουξ-Κλαν.

Το 1931, δύο χρόνια πριν γίνει πρόεδρος των Ηνωμένων Πολιτειών, ο Franklin D. Roosevelt έγινε μέλος της οργάνωσης μετά από πρόσκληση του φίλου του, Ulius L. Amoss, πρώην ηγέτη της Ελληνικής Χριστιανικής Αδελφότητας Νέων (X.A.N.).
Ιόλη

Στην ελληνική μυθολογία η Ιόλη ήταν κόρη του Ευρύτου, βασιλιά της Οιχαλίας, και της Αντιόπης ή Αντιόχης, κόρης του Πύλα. Η Ιόλη είναι γνωστή ως αντικείμενο του πόθου του μέγιστου των ηρώων, του Ηρακλή, που προκάλεσε έμμεσα τον θάνατό του.
Οίκος των Γκριμάλντι

thumb|Το οικόσημο του Οίκου των Γκριμάλντι.
Ο Οίκος των Γκριμάλντι (ιταλικά: Grimaldi) συνδέεται με την ιστορία της Δημοκρατίας της Γένοβας και του πριγκιπάτου του Μονακό. Η οικογένεια Γκριμάλντι κατάγεται από τον Γκριμάλντο, έναν Γενοβέζο πολιτικό κατά την διάρκεια των πρώτων σταυροφοριών. Ήταν ο γιος του Όθωνα Κανέλλα (Otto Canella), εκλεγμένος σύμβουλος της Γένοβας το 1133, και στη συνέχεια ο Γκριμάλντο εκλέχτηκε κι αυτός το 1160, 1170 και πάλι το 1184. Οι πολυάριθμοι εγγονοί του και τα παιδιά τους οδήγησαν τις θαλάσσιες αποστολές σε όλη τη Μεσόγειο, τη Μαύρη Θάλασσα, και σύντομα τη Βόρεια Θάλασσα, και έγιναν γρήγορα μια από τις ισχυρότερες οικογένειες της Γένοβας.

Το 1297, οι Γκριμάλντι κατέλαβαν την περιοχή του Μονακό, την οποία και κυβερνούν μέχρι σήμερα υπό τον Πρίγκιπα Αλβέρτο Β΄.
Μαρία Θηρεσία της Ισπανίας

Η Μαρία Θηρεσία της Ισπανίας (María Teresa , 10 Σεπτεμβρίου 1638 - 30 Ιουλίου 1683) από τον Οίκο των Αψβούργων ήταν βασίλισσα της Γαλλίας ως η πρώτη σύζυγος του Λουδοβίκου ΙΔ'. Ήταν κόρη του Φιλίππου Δ', βασιλιά της Ισπανίας και της Ελισάβετ της Γαλλίας. Η Μαρία Θηρεσία ήταν μητέρα του Λουδοβίκου του μέγα δελφίνου, πρόγονου των τελευταίων τεσσάρων Βουρβόνων βασιλέων της Γαλλίας.
Λουδοβίκος, δούκας της Βουργουνδίας

Ο Λουδοβίκος, δούκας της Βουργουνδίας (διεθνώς: "Louis, Duke of Burgundy," 6 Αυγούστου 1682 – 18 Φεβρουαρίου 1712) από τον Οίκο των Βουρβόνων ήταν δελφίνος της Γαλλίας, αποκαλούμενος μερικές φορές και ως μικρός δελφίνος.
Μεγάρα

Στην ελληνική μυθολογία η Μεγάρα ήταν η μεγαλύτερη κόρη του βασιλιά των Θηβών Κρέοντα και σύζυγος του Ηρακλή στον «Θηβαϊκό κύκλο» παραδόσεων για τον ήρωα.

Η Μεγάρα δόθηκε στον Ηρακλή από τον πατέρα της ως «αριστείον» σε ένδειξη ευγνωμοσύνης για την απελευθέρωση των Θηβών από τους Μινύες. Η Μεγάρα και ο Ηρακλής γέννησαν παιδιά, όλα αγόρια, των οποίων ο αριθμός ποικίλλει σε διάφορες εκδοχές: 8 ή 7 ή 5 ή 4. Το ίδιο συμβαίνει και με τα ονόματά τους. Οι μεγαλύτεροι αριθμοί τέκνων αντιστοιχούν στις παλαιότερες παραδόσεις, ενώ οι μικρότεροι στις μεταγενέστερες αναπλάσεις του μύθου. Η μοίρα αυτών των παιδιών, όσα και να ήταν, υπήρξε τραγική, καθώς ο πατέρας τους Ηρακλής τα σκότωσε όταν καταλήφθηκε από μανία.
Νίκολα Τέσλα

Ο Νίκολα Τέσλα (σερβι­κά: "Никола Тесла, Nikola Tesla", 10 Ιουλίου 1856 - 7 Ιανουαρίου 1943) ήταν Σέρβος εφευρέτης, μηχανολόγος.
Μόλορχος

Στην ελληνική μυθολογία ο Μόλορχος ήταν βοσκός στη Νεμέα, ο οποίος φιλοξένησε τον Ηρακλή όταν ο ήρωας ήρθε να σκοτώσει τον Λέοντα της Νεμέας, κάτι που απετέλεσε τον πρώτο από τους 12 άθλους του. Ο Μόλορχος, σύμφωνα με την παράδοση, ήταν ο πρώτος άνθρωπος που απέδωσε στον Ηρακλή θεϊκές τιμές.
Φίλιππος Ε΄ της Ισπανίας

Ο Φίλιππος Ε΄ της Ισπανίας (19 Δεκεμβρίου 1683 – 9 Ιουλίου 1746) ή Φίλιππος του Ανζού από τον Οίκο των Βουρβόνων ήταν βασιλιάς της Ισπανίας από το 1700 έως το θάνατό του το 1746. Υπήρξε ιδρυτής του Οίκου των Βουρβόνων-Ισπανίας και ήταν δεύτερος γιος του Λουδοβίκου του μεγάλου δελφίνου της Γαλλίας και της Μαρίας-Άννας-Βικτωρίας των Βίττελσμπαχ, κόρης του Φερδινάνδου-Μαρία εκλέκτορα της Βαυαρίας. Ήταν εγγονός του Λουδοβίκου ΙΔ΄ της Γαλλίας και θείος του Λουδοβίκου ΙΕ΄ της Γαλλίας.
Κυριάκος Ιωάννου

Ο Κυριάκος Ιωάννου (26 Ιουλίου 1984) είναι Κύπριος αθλητής του άλματος εις ύψος.

Το ατομικό του ρεκόρ στο άθλημα, το οποίο αποτελεί και εθνικό ρεκόρ της Κύπρου, είναι 2.35 μέτρα. Το πέτυχε στο 11ο Παγκόσμιο Πρωτάθλημα Στίβου που πραγματοποιήθηκε στην Οσάκα της Ιαπωνίας το 2007. Με αυτό τον τρόπο ισοφάρισε την καλύτερη επίδοση στον κόσμο για το 2007 και κέρδισε το χάλκινο μετάλλιο. Με τη διάκριση του αυτή χάρισε στην Κύπρο το πρώτο μετάλλιο στην ιστορία της σε Παγκόσμια Πρωταθλήματα Στίβου. 

Την επιτυχία αυτή την επανέλαβε και στον κλειστό στίβο, το Μάρτιο του 2008, στο αντίστοιχο παγκόσμιο πρωτάθλημα στη Βαλένθια. Ο Ιωάννου έκανε άλμα 2,30μ. στις 8 Μαρτίου και κατέκτησε την τρίτη θέση και το χάλκινο μετάλλιο. Στο 12ο Παγκόσμιο Πρωτάθλημα Στίβου του 2009 στο Βερολίνο, κέρδισε με επίδοση 2,32μ. το ασημένιο μετάλλιο.
Ζακ Τατί

Ο Ζακ Τατί ("Jacques Tati", 9 Οκτωβρίου 1907 - 4 Νοεμβρίου 1982) ήταν Γάλλος σκηνοθέτης και κωμικός ηθοποιός του θεάτρου και του κινηματογράφου. Γεννήθηκε ως "Jacques Tatischeff" από Ρώσο πατέρα και Ολλανδέζα μητέρα στο Παρίσι. Σήμερα θεωρείται από τους πρωτοπόρους του σύγχρονου κινηματογράφου.
Φρανκ Μπάρτλεμαν

Ο Φρανκ Μπάρτλεμαν ("Frank Bartleman", 14 Δεκεμβρίου 1871 - 23 Αυγούστου 1936), ήταν ο χρονικογράφος και ιστορικός της έκχυσης του Αγίου Πνεύματος στην οδό Αζούζα 312, στο Λος Άντζελες, το 1906 (γεγονός ορόσημο για τους Πεντηκοστιανούς).
Καθολική Αποστολική Εκκλησία

Η πρώην Καθολική Αποστολική Εκκλησία της [[Στοκχόλμη|Στοκχόλμης]] που χτίστηκε το [[1889]]-[[1890|90]], και από τη δεκαετία του 1970 λειτουργεί σαν [[Ελληνορθόδοξη Εκκλησία|Ελληνορθόδοξη εκκλησία]].
Η Καθολική Αποστολική Εκκλησία (αγγλ.: "Catholic Apostolic Church") υπήρξε μια Χριστιανική Αντβεντιστική εκκλησιαστική ομάδα που ιδρύθηκε το 1831 στο Λονδίνο από τους Χένρυ Ντράμοντ και Έντουαρντ Ίρβινγκ και αργότερα δραστηριοποιήθηκε στη Γερμανία, στις Ηνωμένες Πολιτείες και σε άλλες χώρες. Πίστευε στον επικείμενο δεύτερο ερχομό του Ιησού Χριστού και διαμόρφωσε μια ιεραρχία με αποστόλους, ευαγγελιστές και διδασκάλους. Στις αρχές της δεκαετίας του 1970, έπαψε να υφίσταται.
Μελιγαλάς

Ο Μελιγαλάς είναι κωμόπολη του νομού Μεσσηνίας. Βρίσκεται στην περιοχή της Άνω Μεσσηνίας και αποτελεί το μεγαλύτερο εμπορικό και αγροτικό κέντρο της περιοχής. Χτισμένο στον λόφο του Προφήτη Ηλία, στην αριστερή όχθη του Παμίσου, σε εύφορη κοιλάδα. Η ετυμολογία της λέξης «Μελιγαλάς» πιθανώς προέρχεται από την λέξη «μελίγαλα», ένα βυζαντινό ρόφημα με μέλι και γάλα. Τα περισσότερα σπίτια του χωριού είναι πέτρινα. Συνδέεται με αμαξιτούς δρόμους με την Καλαμάτα, τη Μεγαλόπολη και τις περιοχές της Β. Μεσσηνίας, καθώς και με το σιδηροδρομικό δίκτυο Πελοποννήσου, διαθέτοντας σταθμό, του άλλοτε σιδηροδρόμου ΣΠΑΠ.

Αποτελούσε έδρα του ομώνυμου Δήμου, ο οποίος το 1928 αριθμούσε 2.279 κατοίκους και στην απογραφή του 2001 αριθμούσε 1.426 κατοίκους. Πλέον ανήκει διοικητικά στον Δήμο Οιχαλίας. Από το 1960 διέθετε πλήρες εξατάξιο γυμνάσιο, ειρηνοδικείο, αστυνομικό τμήμα, ταχυδρομείο, υποθηκοφυλακείο και δημοτικό σχολείο.

Εκκλησιαστικά αποτελεί ιδιαίτερη αρχιερατική περιφέρεια της Ιεράς Μητρόπολης Μεσσηνίας. Ο μητροπολιτικός ναός της πόλης είναι αφιερωμένος στο Άγιο Ιωάννη τον Πρόδρομο.

Στον Μελιγαλά υπάρχει γήπεδο ποδοσφαίρου χωρητικότητας 2,000 θεατών, όπου εδρεύει ο Εθνικός Μελιγαλά και η Θύελλα Μερόπης.
Πρόκοπ ο Φαλακρός

Ο Πρόκοπ ο Φαλακρός
ή Προκόπιος (τσεχική γλώσσα: "Prokop Holý", 1380 - 30 Μαΐου 1434) ήταν ο ηγέτης των Χουσιτών από τη Βοημία. Ήταν οπαδός του Ζίσκα, μετά το θάνατο του οποίου έγινε ηγέτης των Ταβοριτών. Πραγματοποίησε επιδρομές στη Σιλεσία, στη Σαξονία και τη Φραγκονία, νικώντας κατ’ επανάληψη τα γερμανικά στρατεύματα. Σκοτώθηκε στη μάχη του Λίπανι, στην Ουγγαρία.
Χάνα Άρεντ

Η Χάνα Άρεντ (γερμανικά: "Johanna "Hannah" Arendt", 14 Οκτωβρίου 1906 – 4 Δεκεμβρίου 1975) ήταν Γερμανοαμερικανίδα, εβραϊκής καταγωγής, πολιτική επιστήμονας και φιλόσοφος. Τα δεκαοχτώ βιβλία της και πληθώρα άρθρων, σε θέματα που κυμαίνονται από τον ολοκληρωτισμό μέχρι την επιστημολογία, είχαν μια μεγάλη επιρροή στην πολιτική θεωρία. Η Άρεντ είναι ευρέως γνωστή ως μια από τους πιο σημαντικούς πολιτικούς φιλοσόφους του 20ού αιώνα.

Ως Εβραία, η Άρεντ αποφάσισε να εγκαταλείψει την ναζιστική Γερμανία το 1933 και έζησε στην Τσεχοσλοβακία, την Ελβετία και την Γαλλία προτού φτάσει στις ΗΠΑ το 1941 μέσω της Πορτογαλίας. Έγινε Αμερικανίδα πολίτης το 1950, έχοντας αρνηθεί την γερμανική υπηκοότητα το 1937. Τα έργα της ασχολούνται με την φύση της δύναμης αλλά και με την πολιτική, την δημοκρατία, την εξουσία και τον ολοκληρωτισμό. Το βραβείο Χάνα Άρεντ ονομάστηκε έτσι προς τιμή της.
Σαν Σεμπαστιάν

thumb|right|250px|Το Παλάτι Μιραμάρ στο Σαν Σεμπαστιάν
right|275px|thumb|Ο καθεδρικός του Σαν Σεμπαστιάν
Το Σαν Σεμπαστιάν (ισπαν. "San Sebastián", βασκ. "Donostia" "Ντονόστια"), είναι πόλη και μικρό τουριστικό λιμάνι (διαθέτοντας μαρίνα), στη βόρεια Ισπανία, πρωτεύουσα της επαρχίας Γκιπούθκοα της αυτόνομης Χώρας των Βάσκων, σημαντική για την αλιεία, και μοντέρνο θέρετρο με μια υπέροχη παραλία, γνωστή ως "La Concha", (Λα Κόντσα, ή παραλία Λα Κόντσα).

Το Σαν Σεμπαστιάν ιδρύθηκε το 1524 και η παλαιά πόλη στηρίζεται σε έναν αμμώδη ισθμό που συνδέει την ηπειρωτική χώρα με το δύσκολο και απότομο Μόντε Ουργούλ, το οποίο περιβάλλεται από το φρούριο Λα Μότα του 16ου αιώνα. Η σύγχρονη πόλη εκτείνεται κατά μήκος των όχθεων του ποταμού Ουρουμέα ή Ρίο Ουρουμέα.

Στο Σαν Σεμπαστιάν βρίσκονται πολλές από τις εκθέσεις τέχνης της Ισπανίας, ενώ υπάρχει και το Παλάτι Μιραμάρ και το παλάτι Αγιέτε με τους υπέροχους κήπους τους, οι θερινές κατοικίες του Bασιλιά. Στη πόλη του Σαν Σεμπαστιάν στεγάζονται δύο πανεπιστήμια το Ντέουστο και το πανεπιστήμιο της χώρας τον Βάσκων . Ο πληθυσμός της πόλης είναι 186.185 κάτοικοι (2011).
Αρμινιανισμός

thumb|right|Ο Ιάκωβος Αρμίνιος
O Αρμινιανισμός είναι Χριστιανικό Προτεσταντικό θεολογικό κίνημα που πιστεύει, σε αντίθεση με τον Καλβινισμό, ότι ο άνθρωπος σώζεται από τον Θεό με την ελεύθερη όμως, θέλησή του. Ο ρόλος της Θείας Πρόνοιας είναι μονάχα καθοδηγητικός και η πίστη δεν μπορεί να αποκτηθεί με ανθρώπινες δυνάμεις. Επίσης πιστεύει πως η αληθινή πίστη είναι αυτή που εκδηλώνεται με αγαθές πράξεις, ενώ η πτώση των πρωτόπλαστων Αδάμ και Εύας προήλθε από την ελεύθερη θέλησή τους, με αποτέλεσμα την απώλεια της αρχικής ευτυχίας και δικαιοσύνης, όχι όμως και την τάση του ανθρώπου προς το καλό και αγαθό. 

Ιδρυτής του Αρμινιανισμού υπήρξε ο Ολλανδός θεολόγος Ιάκωβος Αρμίνιος. Ο Αρμινιανισμός καταδικάστηκε από τις Συνόδους Ντόρντρεχτ της Ολλανδίας (1618-1619) και Αλλαί της Γαλλίας (1610). Η Αρμινιανιστική θεολογική σκέψη έχει επηρεάσει Χριστιανικά κινήματα όπως ο Μεθοδισμός και ο Πεντηκοστιανισμός.
Έβαν Τζέιμς

O Έβαν Τζέιμς ("Evan James", ουαλικά: "Ieuan ap Iago" Ιέιαν απ Ιάγκο) ήταν ένας Ουαλός ποιητής, που γεννήθηκε το 1809.

Το επάγγελμα του ήταν υφαντής και έμπορος υφασμάτων, ενώ διατηρούσε και πανδοχείο.

Μαζί με το γιο του, Τζέιμς Τζέιμς, συνέθεσαν τον εθνικό ύμνο της Ουαλίας : «Η γη των προγόνων μου» (“Wlad fy Nhadau” ή “Land of my Fathers”). Στον Έβαν, λόγω της ιδιότητας του ως ποιητή αποδίδονται οι στίχοι, ενώ στον Τζέημς η μουσική.
Πέθανε το 1893, ενώ το 1930 αφιερώθηκε μνημείο σε αυτόν και το γιο του στην πόλη Ποντιπρίδ ("Pontypridd"), όπου πέρασε τη μισή και πλέον ζωή του.
Ελληνική Μαθηματική Εταιρεία

Η Ελληνική Μαθηματική Εταιρεία (ΕΜΕ) είναι εταιρεία που ιδρύθηκε με σκοπό να προαχθούν και να διαδοθούν τα μαθηματικά ως επιστήμη στην Ελλάδα.
Βασίλης Ζιώγας

Ο Βασίλης Ζιώγας (1937 - 20 Σεπτεμβρίου 2001) ήταν Έλληνας ποιητής, μυθιστοριογράφος και επί σαράντα πέντε συνεχόμενα έτη θεατρικός συγγραφέας.
Βασίλης Βασικεχαγιόγλου

Ο Βασίλης Βασικεχαγιόγλου είναι Έλληνας ποιητής και θεατρικός συγγραφέας. Γεννήθηκε το 1962 στον Πειραιά.
Παντελής Καλιότσος

Ο Παντελής Καλιότσος (1925 - 9 Σεπτεμβρίου 2016) ήταν Έλληνας πεζογράφος.
Ναπολέων Λαπαθιώτης

Ο Ναπολέων Λαπαθιώτης (31 Οκτωβρίου 1888 – 8 Ιανουαρίου 1944) ήταν Έλληνας ποιητής του μεσοπολέμου.
Άρειος

Ο Άρειος (256 - 336) ήταν πρεσβύτερος στην εκκλησία της Βαυκαλίδος στην Αλεξάνδρεια, με λιβυκή καταγωγή. Οι θεολογικές του θέσεις αποκλήθηκαν «Αρειανισμός» από τους αντιπάλους του, και καταπολεμήθηκαν ως αίρεση σε μια περίοδο τριών και πλέον αιώνων («Αρειανή διαμάχη»), αν και γνώρισαν ιδιαίτερη απήχηση. Ο ίδιος ισχυριζόταν ότι ο Υιός του Θεού ήταν κτίσμα, αλλά πολλοί ιστορικοί της εποχής αποδίδουν την κίνησή του σε αίτια εσωτερικής αντιπαλότητας με τοπικούς πρωτοπρεσβύτερους. Η διδασκαλία του καταδικάστηκε από την Α΄ Οικουμενική Σύνοδο.
Νησίδα Κουμουνδούρου

thumb|right|280px|Δυτική άποψη της νησίδας Κουμουνδούρου στον Πειραιά
thumb|right|280px|Ανατολική άποψη της νησίδας Κουμουνδούρου στον Πειραιά
Η Νησίδα Κουμουνδούρου ή παλαιότερα λεγόμενη Σταλίδα ή "νησάκι του Παρασκευά" είναι μια μικρή βραχονησίδα, η πλησιέστερη στο Πειραιά. Βρίσκεται μεταξύ των πειραϊκών λιμένων του Μικρολίμανου (πρώην Τουρκολίμανου) και της Ζέας (πρώην Πασαλιμάνι) μόλις 30 περίπου μέτρα από τις νότιες ακτές του πρώτου, και ακριβώς απέναντι (νότια) του Ναυτικού Ομίλου Ελλάδος (πρώην ΒΝΟΕ).

Το 1925 η ειδική επιτροπή που συστάθηκε τότε για την διόρθωση τοπωνυμιών και σημείων του Πειραιά ονομάτισε επίσημα τη νησίδα ως Νησίδα Μουνιχίας, σε πολλούς όμως χάρτες έφερε μέχρι τότε την ακατανόητη ονομασία "Σταλίδα". Η νέα όμως ονομασία δεν κατάφερε να καθιερωθεί έναντι της ονομασίας "Νησίδα Κουμουνδούρου" που έλαβε, λόγω της έπαυλης Κουμουνδούρου που βρισκόταν από το τέλος του 19ου αιώνα έως το 1935, στον απέναντι ακραίο λόφο του Τουρκολίμανου (Μικρολίμανου). Στη θέση της έπαυλης κατασκευάστηκε ο Ναυτικός Όμιλος Ελλάδος Τελικά το όνομα του Κουμουνδούρου, όρισε το τοπωνύμιο και η νησίδα είναι περισσότερο γνωστή σήμερα με αυτό το όνομα. Στη δεκαετίες του "50 και του "60 στην έναντι της νησίδας παραλία υπήρχε μια μικρή ταβέρνα με το όνομα Παρασκευάς, με το όνομα του οποίου λεγόταν τότε τόσο η παραλία όσο και η νησίδα.
Σουμπούν

"Διαβάζοντας στο δάσος μπαμπού" Shubun, [[1446]].
Ο Τένσο Σουμπούν (), (天章 周文), (πέθανε περίπου 1444–50) ήταν ένας Ιάπωνας ζωγράφος της περιόδου Μουρομάτσι και Ζεν Βουδιστής μοναχός και για μια περίοδο επίσκοπος στο ναό του Σόκοτζι στο Κιότο. Το ψευδώνυμό του ως ιερέας ήταν Τένσο. Το κοσμικό του επώνυμο ήταν Φουτζικούρα.
Δημήτρης Λέντζης

Ο Δημήτρης Λέντζης (1952-2012) ήταν Έλληνας λογοτέχνης και ψηφιακός ζωγράφος.
Σεσσού

thumb|right|249px|Φθινοπωρινό τοπίο του Σεσού Τόγιο
Ο Σεσσού Τόγιο () ή πιο γνωστός σαν Σεσσού ή Σεσού, 1420-1506, ήταν ένας από τους πιο γνωστούς Ιάπωνες καλλιτέχνες του σουιμπόκου (ζωγραφική με μελάνι) και Ζεν βουδιστής ιερέας. Είναι γνωστός για την εξέλιξη του χαμπόκου στυλ ζωγραφικής τοπίων.
Επτάνησος Πολιτεία

thumb|250 px|Η "Επτάνησος Πολιτεία" (κίτρινο χρώμα) και η "Οθωμανική Αυτοκρατορία" (πράσινο)
Η Επτάνησος Πολιτεία (Ιταλικά: "Repubblica Settinsulare"), υπήρξε από τις 21 Μαρτίου 1800 έως τις 8 Ιουλίου 1807, ένα κρατίδιο υπό ρωσική και οθωμανική κυριαρχία. Το κρατίδιο αυτό δημιουργήθηκε μετά την κατάληψη των Επτανήσων (των τότε Γαλλικών διαμερισμάτων της Ελλάδας Départements français de Grèce) από την Ρωσο - Τουρκική συμμαχία. Η Επτάνησος πολιτεία ήταν το πρώτο (έστω και μερικώς) αυτόνομο κρατίδιο σε ελληνικά εδάφη, μετά την κατάλυση της Βυζαντινής Αυτοκρατορίας από τους Οθωμανούς στα μέσα του 15ου αιώνα. Το 1807 με τη Συνθήκη του Τιλσίτ, η Ρωσική Αυτοκρατορία παραχώρησε τον έλεγχο των νησιών στη ναπολεόντεια Γαλλία, η οποία τα κατέλαβε αλλά δεν άλλαξε τη συνταγματική μορφή της Πολιτείας. Οι Βρετανοί ξεκίνησαν τότε μια εκστρατεία για να κατακτήσουν τα νησιά, από το 1809 (Κύθηρα) ως το 1814 (Κέρκυρα), με αποτέλεσμα το σχηματισμό του αυτόνομου Ηνωμένου Κράτους των Ιονίων Νήσων το 1815 κάτω από την αποκλειστική προστασία της Μεγάλης Βρετανίας.
RNA

Το μονόκλωνο RNA με τις νιτρογενείς βάσεις στα αριστερά και το δίκλωνο [[DNA]] στα δεξιά
Τo ριβονουκλεϊκό οξύ, ή ορθότερα ριβοζονουκλεϊκό οξύ, και κατά διεθνή αγγλόφωνη συντομογραφία RNA, (προφέρεται «αρ-εν-έι»), εκ του αγγλικού όρου «"ribonucleic acid"», είναι μία τις δύο κατηγορίες των πολυμερών νουκλεϊκών οξέων στο κύτταρο. Αποτελείται από μονομερή νουκλεοτίδια που παίζουν σημαντικό ρόλο στη διαδικασία της μετάφρασης του γενετικού κώδικα από την έτερη κατηγορία νουκλεϊκού οξέος, το δεοξυριβονουκλεϊκό οξύ (συντομογραφικά DNA), σε πρωτεϊνικά προϊόντα. Το RNA χαρακτηρίζεται ως ο «αγγελιοφόρος» μεταξύ του DNA και των πρωτεϊνικών συμπλεγμάτων που είναι γνωστά σαν ριβοσώματα στο κυτταρόπλασμα του κυττάρου (αγγελιαφόρο RNA, mRNA). Έτσι το RNA μαζί με το DNA αποτελούν το γενετικό υλικό των οργανισμών.
Εκτόρ Μαλό

Ο Εκτόρ-Ανρί Μαλό (Hector-Henri Malot), ή Εκτόρ Μαλό, γνωστός στην Ελλάδα και ως Έκτορας Μαλό ήταν Γάλλος μυθιστοριογράφος. Γεννήθηκε στις 20 Μαΐου 1830 στην Λα Μπούιγ (Σεν Μαριτίμ), όχι μακριά από τη Ρουέν και πέθανε το 1907 στη Φοντενέ-σου-Μπουά (Βαλ ντε Μαρν).
Γιώργος Πρίντεζης

Ο Γιώργος Πρίντεζης (Σύρος, 22 Φεβρουαρίου 1985-) είναι Έλληνας διεθνής καλαθοσφαιριστής, ο οποίος αγωνίζεται ως πάουερ φόργουορντ για τον Ολυμπιακό. Οι κινήσεις του στο ποστ, το καλό του σουτ και η χαρακτηριστική του κίνηση με το "πεταχτάρι", τον ανέδειξαν ως έναν από τους καλύτερους αθλητές στη θέση του σε Ελλάδα και Ευρώπη.
Ευαγγέλιο του Θωμά

Το Ευαγγέλιο του Θωμά αποτελεί συλλογή του Ιησού τα οποία εμφανίζουν Γνωστικιστικές επιρροές. Θεωρείται απόκρυφο κατά τον παραδοσιακό κανόνα της Καινής Διαθήκης.

Η καταγραφή του συγγράμματος αποδίδεται στον Απόστολο Θωμά, έναν από τους δώδεκα μαθητές του Ιησού. Η συγγραφή του αραμαϊκού ή ελληνικού πρωτοτύπου τοποθετείται στον 2ο ή 3ο αιώνα.
Γιοσέτσου

"Χιόνεν ζου" του Josetsu, π. [[1415]], [[Κυότο]]
Ο Γιοσέτσου () (1384 - 1429) ήταν ένας από τους πρώτους Ιάπωνες καλλιτέχνες του στυλ σουιμπόκου Ζεν ζωγραφικής της περιόδου Μουρομάτσι (15ος αιώνας) . Ήταν επίσης δάσκαλος του Σουμπούν στο Σοκοκούτζι μοναστήρι στο Κυότο. Ήταν Κινέζος στην καταγωγή και πήρε την Ιαπωνική εθνικότητα το 1370. Έκτοτε θεωρείται ο "πατέρας" της ζωγραφικής με μελάνι στην Ιαπωνία. Το πιο γνωστό του έργο είναι το "Πιάνοντας ένα γατόψαρο με ένα νεροκολόκυθο" (π. 1413). Δείχνει έναν αστείο άντρα να ψαρεύει με φόντο ένα στριφογυριστό ποτάμι και ένα δάσος μπαμπού. Ο τίτλος είναι ένα είδος λογοπαίγνιο Ζεν "Πώς πιάνεις ένα γατόψαρο με ένα κολοκύθι;" και είχε σκοπό να προκαλέσει τους ακροατές του και να τους βάλει να σκεφτούν διαφορετικά την πραγματικότητα.
Βόλφγκανγκ Σένε

Ο Βόλφγκανγκ Σένε ("Wolfgang Schöne", γεν. 9 Φεβρουαρίου 1940) είναι Γερμανός μπασοβαρύτονος τραγουδιστής της όπερας.
Γιαν Χέντρικ Ρότερινγκ

Ο Γιαν Χέντρικ Ρότερινγκ (Jan-Hendrik Rootering, 18 Μαρτίου 1950) είναι Γερμανός βαθύφωνος και βαρύτονος τραγουδιστής της όπερας.